CELEX: 62014CN0196
Language: sk
Date: 2014-04-18 00:00:00
Title: Vec C-196/14: Návrh na začatie prejudiciálneho konania, ktorý podal Landgericht Aachen (Nemecko) 18. apríla 2014 – Horst Hoeck/Helénska republika

24.6.2014   
            
            
               SK
            
            
               Úradný vestník Európskej únie
            
            
               C 194/17
            
         Návrh na začatie prejudiciálneho konania, ktorý podal Landgericht Aachen (Nemecko) 18. apríla 2014 – Horst Hoeck/Helénska republika
   (Vec C-196/14)
   2014/C 194/22
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Aachen
   
      Účastníci konania pred vnútroštátnym súdom
   
   
      Žalobca: Horst Hoeck
   
      Žalovaná: Helénska republika
   
      Prejudiciálne otázky
   
   
               1.
            
            
               Má sa článok 1 nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch (1) vykladať v tom zmysle, že toto ustanovenie bráni žalobe smerujúcej proti Helénskej republike ako žalovanej, ktorá bola podaná na Landgericht Aachen a žalobca ňou od žalovanej požaduje úroky z dlhopisov (štátnych dlhopisov) za roky 2011/2012, ktoré žalovaná emitovala a žalobca ich nadobudol v júli 2011 a ktoré boli predmetom ponuky žalovanej na výmenu z konca februára 2012, ktorá sa predložila aj žalobcovi a on ju odmietol, pričom žalovaná napriek tomu dlhopisy/štátne dlhopisy v držbe žalobcu vymenila za iné?
            
         
               2.
            
            
               Má sa článok 1 nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch vykladať v tom zmysle, že toto ustanovenie bráni žalobe smerujúcej proti Helénskej republike ako žalovanej, ktorá bola podaná na Landgericht Aachen a žalobca ňou od žalovanej subsidiárne požaduje vyplatenie nominálnej hodnoty jej dlhopisov/štátnych dlhopisov, ktoré žalobca nadobudol, vrátane nevyplatených úrokov z dôvodu nútenej výmeny opísanej v bode 1?
            
         
               3.
            
            
               Treba konanie vo veci samej [pred] Landgericht Aachen 12 O 177/13 zaradiť do občianskeho alebo obchodného práva s uplatnením článkov 2 a 3 nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch?
            
         
               4.
            
            
               Alebo ide o správnu záležitosť, resp. o prípad zodpovednosti štátu, na ktorú, resp. ktorý sa ustanovenia uvedené v bode 1, 2 a 3 neuplatnia?
            
         
      (1)  Ú. v. EÚ L 324, s. 79.